Reel

Reel (fra engelsk reel, til verbet reel, «virvle, snurre, slingre»)«reel», NAOB er egen form for folkedans, såvel som den tilhørende dansemelodien. Den er av skotsk opprinnelse, men reel er også en viktig del av repertoaret til feletradisjonene på De britiske øyer og Nord-Amerika. Haigh, Chris (2013): Exploring Folk Fiddle. London: Schott; s. 11. I skotsk folkedans er reel en av de fire tradisjonelle dansene, de andre er jig, strathspey og vals. Reel er en generell betegnelse som dekker dans for tre dansere, reel for fire dansere, og i sjeldnere tilfeller for mer enn fire dansere.«Reel», Scottish Country Dancing Dictionary Rytmen det danses til går i livlig 4/4-takt. Den ble vanlig på 1500-tallet i Skottland, Irland og deler av England. Opprinnelig ble den kun danset av menn. Dansen er beslektet med norsk lausdans.

I irsk dans er et reel enhver dans som danses til musikk i direkte tid (reel time). I irsk steppdans (som i riverdance) danses reel i myke sko og er en av de første dansene som læres bort til elever. Det er også en treble reel (tredobbel reel), danset i harde sko til reelmusikk.«Hard Shoe Treble Tutorial», YouTube

Felelåtene («fiddle tunes») som brukes til reel er kanskje den vanligste formen for britisk folkemusikk. Disse er vanlige i Irland, Skottland, England, Canada og USA. Flere gamle reels har blitt vevd inn i bluegrass. I Irland spilles låtene i raskt tempo og virtuost,«Iconic Irish Session Tunes: The Flogging Reel», McNeelaMusic.com 19. september 2018 mens i Skottland og USA spilles det enklere og i langsomt tempo.

 Historie 
Reel er stedegen i Skottland. Den eldste referansen er fra en rettssak i 1590, hvor den tiltalte ble rapportert å ha «daunced this reill or short dance».Newes from Scotland. Declaring the damnable life of Doctor Fian a notable sorcerer, who was burned at Edenbrough in Ianuarie last. London 1591. Glasgow University Library: Sp Coll Ferguson Al-a.36 Formen kan imidlertid gå tilbake til middelalderen. Navnet kan være knyttet til eller relatere til en norrøn  hræll,som betyr «å virvle/snurre» Dette ble angelsaksisk hreol. Ordets opprinnelse synes å ha blitt opprinnelig benyttet for å spinne rundt en akse, som ved et spinnehjul, og ble siden overført til dansen.reel (n.1) / reel (n.2), Online Etymology Dictionary Norton, Pauline (2014): «Reel (USA)», Grove Music Online (8. utg.). Oxford University Press. doi:10.1093/gmo/9781561592630.article.A2257178. ISBN 978-1-56159-263-0.

Etter å ha blitt introdusert til Irland på slutten av 1700-tallet blomstret reel. Senere ble det introdusert til Nord-Amerika av engelske, skotske og irske nybyggere og immigranter. I USA er reel fortsatt sentrale i tradisjonene for anglo og afroamerikansk musikk av typen oldtime og turdans (squaredans), samt cajun og zydeco. I Canada er de viktige deler av felespilltradisjonene på øya Cape Breton (hvor en stor skulptur av verdens største fele er stilt ved sjøsiden),«World's Largest Fiddle», Destination Cape Breton i Quebec, for akadiere og métiser.Haigh, Chris (2009): The Fiddle Handbook. Hal Leonard.

 Referanser 

 Eksterne lenker 

 Military Two Step, BBC Scotland
Gay Gordons, BBC Scotland

Kategori:Folkemusikk
Kategori:Danser